cyanic-selkie/wikianc huggingface dataset:
יוקוסוקה
מתקופת מייג'י עד ימינו
החל בשנות ה-50 הפך הבסיס הימי ביוקוסוקה לבסיס הבית של הצי השביעי של ארצות הברית, ומילא תפקיד חיוני במלחמת קוריאה ובמלחמת וייטנאם. גם לזרוע הימית של כוחות ההגנה של יפן יש בסיס ימי ביוקוסוקה, וכן בסיסים נלווים נוספים באזור.
מסע הצלב הראשון
מסע הצלב הראשון (1096–1099) היה מסע צלב לכיבוש ארץ הקודש מידי המוסלמים ולגאולת כנסיית הקבר. במהלך מסע הכיבושים לעבר הארץ, טבחו הצלבנים ביהודי גרמניה בקהילות שו"ם ובעוד קהילות, במה שנודע כגזירות תתנ"ו, ייסדו את רוזנות אדסה ואת נסיכות אנטיוכיה, לבסוף כבשו את ירושלים, טבחו באוכלוסייה היהודית והמוסלמית שבה, בזזו את אוצרותיה, וייסדו את ממלכת ירושלים.
ייסוד הנסיכויות הצלבניות
במקום לפנות דרומה לירושלים, הצלבנים המשיכו תחילה מזרחה לאֶדֶסָה, וכבשו אותה לאחר מצור של חמישה חודשים. בשלב זה הודיע אחד מהמנהיגים, בלדווין מבולון, שהוא סיים את תפקידו במסע הצלב. הוא הקים לעצמו רוזנות באדסה, והכתיר עצמו בתואר "הרוזן בלדווין הראשון מאדסה" (בהמשך יהפוך אותו בולדווין למלך ממלכת ירושלים). בהמשך התעלמו גם שאר הצלבנים משבועתם לאלכסיוס, ושמרו לעצמם את המקומות שכבשו.
פלישה לארץ ישראל
הצלבנים כבשו את רמלה ולוד בדרכם לכיוון ירושלים. כאשר הגיעו לראש ההר שממנו הם ראו לראשונה את ירושלים, הם ירדו על ברכיהם ופצחו בזימרת המנוני שמחה, ומאז קוראים להר בשם "הר השמחה" (מוֹנט ז'וּאַ Montjoie). אף כי דרכם של הצלבנים אינה ברורה כל צרכה, הדעה המקובלת היא כי הם עלו במעלה בית חורון, ו"הר השמחה" הוא נבי סמואל.
שרה ויין קליס
ביוגרפיה
בגיל שנה, קליס עברה להונולולו, הוואי עם משפחתה. במהלך נעוריה, היא הביעה עניין במשחק באמצעות השתתפות בהצגות שונות בבית הספר התיכון פונאהו (אנ'). לאחר שסיימה את לימודיה בתיכון, קליס החלה ללמוד בדארטמות' קולג' בניו המפשייר, שם קיבלה תואר ראשון בדרמה ב-1999, עם התמחות בתאולוגיה של העמים הילידים. היא המשיכה את לימודיה בקונסרבטוריון הלאומי לתיאטרון (אנ'), בדנוור, קולורדו שם קיבלה תואר שני באמנויות יפות ב-2002.
קריירה
בשנים 2010–2013 היא שיחקה בסדרת האימה "המתים המהלכים" בדמותה של לורי גרימס, עד העונה השלישית של הסדרה.
ב-2018 התארחה בסדרת הטלוויזיה הקנדית "לטרקני", בתפקיד אורח כאניטה דיק. בשנת 2020 שיחקה בתפקיד הראשי בסדרת הדרמה "מועצת האבות" ברשת NBC.
מעלה פלמ"ח
מעלה פלמ"ח הוא שביל שנסלל ב-1944 במעלה המפל היבש של נחל חתירה שבנגב על ידי מחלקת הסיור של פלוגה ג' של הפלמ"ח. ב-1962 חודש המעלה על ידי אנשי הפלוגה וברבות הימים הפך לאתר מוכר ורשות הטבע והגנים אף הציבה במקום סולמות ומעקות. עם הכרזת שביל ישראל הפך האתר לנקודת מעבר לאורך השביל. סיפור סלילת המעלה נחקק על סלע בראש המעלה.
אגפית נטלנסיס
היא ניזונה ממיני דגי גרם קטנים, תולעים ומסרטנים שהיא תופסת בים הפתוח. היא עצמה נתפסת בידי טורפים כמו כרישים וגם בידי רשתות דיג. עם זאת לא ידוע אם היא בסכנה בטבע.
מפלגת אח"י
היסטוריה
השניים פרשו מהמפד"ל ובתחילה קראו למפלגתם החדשה הציונות הדתית, אך המפד"ל התנגדה לשם זה בטענה שהמונח "ציונות דתית" מייצג ציבור שלם ומגוון ואין לייחדו לתנועה מפלגתית בודדת. בעקבות דיון אצל רשם המפלגות, שינו השניים את השם לסיעת התחברות.
בחודש מאי 2005 התנתקה הסיעה באופן סופי מהמפד"ל ונרשמה בפנקס המפלגות בשם מפלגת "ציונות לאומית דתית מתחדשת". ב-1 באוגוסט 2005 הכריזה על התאחדותה עם האיחוד הלאומי.
סולטאן אל-גנאם
קריירת מועדונים
ב-1 ביולי 2018 חתם אל-גנאם בא-נסר מליגת העל הסעודית. בארבע העונות הראשונות שלו במועדון ערך 104 הופעות ליגה, בהן הבקיע שבעה שערים.
הקרב על כפר סיל
מהלך הקרבות
הקרב השני- לקראת הקרב השני שנערך 10/6 מתחזקת ההבנה לגבי חשיבותו של הרכס וההבנה לגבי חשיבותו האופרטיבית. משום כך מוקדשת לו תשומת לב מרבית מדרגי הפיקוד הבכיר כמו כן ההכנות שנעשות לקראתו. מבוצע תדריך מקיף של המח"ט בהשתתפות הרמטכ"ל מתקיימת תצפית מפקדים ליעדים ובו זמנית מופעלת אש ארטילרית והתקפות אוויריות לכל אחד מהשטחים השולטים במרחב. התוכנית התבססה על התקפה משני כיוונים; כוח אחד מציר החוף וכוח שני מכיוון הרכסים. גדוד הצנחנים 202 בפיקוד ישראל רמות תקף את גבעת הרדאר, לחם בפלוגת קומנדו סורי והדף אותה מן הגבעה. בהמשך הכווין הגדוד ארטילריה לעבר ריכוזי הצבא הסורי בפאתי הכפר. אז נתנה פקודת נסיגה והגדוד ונסוג לשטח שבשליטת צה"ל. במקביל, כתוצאה מירי נ"ט סורי כוחות שריון וגולני שהתקדמו בציר החוף נעצרו, הכוחות מצאו עצמם בקרב חילוץ ובמפקדת האוגדה מתגבשת ההבנה שההתקפה לא תושלם והפקק עדיין סגור. לקראת הקרב השלישי- ביום ה' 10/6 מוטלת המשימה על חטיבת גולני שעד כה הייתה תחת פיקודה של אוגדה 36. לצורך המשימה מקבלת חטיבת גולני לרשותה את: גדוד 13, גדוד 202 של חטיבת הצנחנים, גדוד שריון 74 של חטיבה 188, סוללת נ"מ "חובט" מגדוד 947 ופלס"ר ופלנ"ט מוקטנים.
הכוחות חוטפים אש תוך כדי תנועה מטנקים ונ"ט סורים שממוקמים במרחב נ.ג 264 האזור חוטף אש ארטילרית מאסיבית כמו כן אש מן האוויר. היעד בנ.ג 264 נכבש על ידי פל' השריון וחיילי ההנדסה ללא התנגדות ממשית.
גדוד 13 החל לנוע גם הוא ע"ג תוואי הדרך שנפרץ תוך שהוא מקבל חיפוי ואבטחה מגדוד 74 . עם הגעתם לאזור נ.ג. 264 מבצע המג"ד סא"ל מוטי מזרחי תצפית מפקדים בה מזוהים הרחובות הראשיים אליהם יש להיכנס. בתצפית זו נפתחה לראשונה אש על כוחותינו.
תחילה משתלטת הפלוגה על הבתים הקיצוניים של הכפר תוך כדי לחימה קשה הקומנדו הסורי ששהה בתוך הבתים בחצרות וביניהן ואשר גילה התנגדות קשה ונחישות. לפתע נתקל חלק מהכוח שהתקדם במהירות לתוך הכפר בחיילים סורים. לוחמי גולני השליכו לעברם רימון והמשיכו בצרור ארוך לעברם ומיד נסוגו לאחור תוך כדי קרב יריות. לאחר מכן, המג"ד מוטי מזרחי והמ"פ עטר חילקו בניהם גזרות ללחימה הצפויה, כאשר נשמע פיצוץ פגז שנחת בסמוך לחפ"ק המג"ד וגרם לאבידות קשות.
מיכאיל טוכאצ'בסקי
היסטוריה
טוכאצ'בסקי היה רמטכ"ל הצבא האדום וסגן שר ההגנה בשנים 1925–1928. הוא ניסה לצרף את הכוחות המהפכניים הבלתי סדירים לצבא מאומן ומקצועי כמו גם לקדם את המודרניזציה בחימושו והחליף את הפרשים בטנקים. רעיונותיו וגישתו נדחו על ידי סטלין וכוחות שמרניים יריבים בממסד הצבאי הסובייטי. הוא הודח מהצבא האדום והואשם ב"מיליטריזם אדום".
אפריל באולבי
קורות חייה
באולבי נולדה בואייחו, קליפורניה. לאחר גירושי הוריה בילדותה, היא עברה עם אימה למנטקה (אנ'), קליפורניה שם למדה בתיכון איסט יוניון (אנ'). היא למדה בלט, צרפתית וביולוגיה ימית במורפארק קולג' (אנ'), והחלה בקריירת דוגמנות לפני שהחליטה להמשיך לשחק. היא למדה דרמה אצל המורה למשחק איוואנה צ'אבק (אנ'),
קריירה
בשנת 2019 החלה לגלם את דמותה של גיבורת העל ריטה פאר (אנ') בסדרה "סיירת האבדון", המבוססת על קבוצת גיבורי-העל "סיירת האבדון" מבית DC קומיקס; הסדרה תחילה שודרה בשירות הזרמת המדיה DC Universe והחל מהעונה השלישית, משודרת הסדרה בשירות של HBO Max.
אליפות אירופה בכדורסל 1979
אליפות אירופה בכדורסל 1979, הידועה גם בשם המקוצר יורובאסקט 1979, הייתה האליפות היבשתית לנבחרות לאומיות באירופה ה-21 שאורגנה על ידי פיב"א. התחרות התקיימה באיטליה בין התאריכים 9 וה-19 ביוני. באליפות זכתה נבחרת ברית המועצות לאחר שהביסה בגמר את נבחרת ישראל 98-76.
חורים
היסטוריה
מוצא החורים אינו ידוע. בתחילת המאה ה-24 לפנה"ס החלו החורים להתפשט דרומה מאזור שלמרגלות הרי הקווקז. במאות הבאות נמצאו עדויות להתיישבות של חורים באזורים שבצפון עיראק של ימינו ליד כרכוכ, בנוזי ובאורקש ובאתרים נוספים. בסופו של דבר הם התיישבו באזור הפורה שבין נהר החבור בסוריה והרי הזגרוס.
BTU
המרות
1 BTU שווה ערך ל: BTU/h - לשעה היא יחידה נפוצה המשתמשת ב-BTU:
לוגוס
בנצרות
מאוחר יותר זיהתה הנצרות את הלוגוס עם ישו ויש גם המזהים את הלוגוס עם השילוש הקדוש. מהות הלוגוס, המכונה גם בשם "הרוח האלוהית", היווה סלע מחלוקת בין תאולוגים נוצרים שונים, מחלוקות שהביאו לפילוגים בכנסייה.
זאב מגן
קורות חיים
נולד ב-1964 בבוסטון, מסצ'וסטס, ארצות הברית. סבו מצד אביו נולד בכאשאן, סמוך לקום – מרכז השיעה האיראנית. אביו של מגן היגר לארצות הברית ב-1957, וסיים שם את לימודי הרפואה.
בגיל 26 עלה לישראל, שירת בצה"ל כחובש בחיל השריון, וחזר לארצות הברית להשלים את לימודיו.
רוב בישופ
ביוגרפיה
בשנת 2010 בישופ ניסה לקדם הליך חקיקה לפיו נציגי המדינות יוכלו ברוב קולות לבטל חקיקה שבוצע על ידי הממשל הפדרלי. חקיקה זו לא עברה. במשך שנים הוא היה חבר בוועדה לניצול משאבי טבע.
יחידה במינה
הסרט מציג ביקורת חברתית, לעיתים לועגת, לתפיסות החברתיות בנושא מיניות ומגדר ואלמנטים פארודיים על סטיגמות וסטריאוטיפים על תחומים אלו, תוך שימוש בדמויות של צעירים המתעמתים על זהותם המינית. הן התפאורה והן סגנונו הצילומי של הסרט מאופיינים בסגנון קאמפ קלאסי שהושפע, בין היתר, מסרטיו של ג'ון ווטרס ומצילומיו של דייוויד לה-שאפל.
עלילה
באחד הלילות מייגן וגראהם חומקות מהמחנה על מנת לקיים יחסי מין ומתאהבות האחת בשנייה. לאחר שמרי מגלה על הרומן, מייגן נאלצת לעזוב את "כיוונים אמיתיים". לאחר שהשלימה עם זהותה המינית היא נותרת חסרת בית ועוברת להתגורר עם לארי ולויד. גראהם, שפוחדת מאביה, נותרת במחנה. מייגן ודולף, אשר גם הוא מתגורר לארי ולויד, מתכננים לזכות בחזרה בגראהם וקלייטון שנשארו במחנה.
לאוריץ מלכיור
חייו
ב-14 במאי 1924 הופיע לאוריץ מלכיור לראשונה בבית האופרה המלכותית, קובנט גארדן בלונדון, בתפקיד זיגמונד. הופעתו נחלה הצלחה רבתי. כעבור שבועות אחדים הופיע מלכיור לראשונה על בימת פסטיבל ביירוית, בתפקידי זיגמונד ופרסיפל. ב-17 בפברואר 1926 התקיימה הופעת הבכורקה שלו במטרופוליטן אופרה בניו יורק, שם שר את טנהויזר מול מריה יריצה, פרידריך שור, קרין ברנצל ומיכאל בונן, עם ארטור בודנצקי על דוכן המנצחים. הביקורות על הופעתו לא היו אומנם שליליות, אך גם התלהבות רבה לא הייתה. בעונה הראשונה שלו במטרופוליטן שר מלכיור רק שמונה פעמים. בעונה השנייה הייתה הופעה אחת בלבד. כדי להרחיב את הרפרטואר שלו ולהשיג עוד ניסיון בימתי, נענה להזמנה לשיר באופרה הממלכתית של המבורג, שם הופיע כלוהנגרין, אותלו, רדמס באאידה ויאן ואן ליידן ב"הנביא" של ג'אקומו מאיירבר. כמו כן שר בקביעות בבתי אופרה גדולים אחרים בגרמניה, כמו האופרה של ברלין והאופרה הממלכתית של בוואריה במינכן.
חזית סטלינגרד
חזית סטלינגרד הוקמה בהוראת הסטאבקה ב-12 ביולי 1942. מפקדה הראשון היה מרשל סמיון טימושנקו. טימושנקו פיקד קודם לכן על החזית הדרום-מערבית, והכוחות שבפיקודו ספגו אבדות כבדות כל כך עד שהפיקוד הסובייטי נאלץ לפרק את החזית. חזית סטלינגרד כללה במקור 3 ארמיות, שהועברו עליה מעתודת הסטאבקה (הארמיות ה-62, ה-63, וה-64), שתי ארמיות טנקים שנמצאו בתהליך הקמה (ה-1 וה-4), ושרידים של 4 ארמיות שהשתייכו במקור לחזית הדרום-מערבית (הארמיות ה-21, ה-28, ה-51 וה-57). בין יחידות החזית התפרסמה במיוחד הארמייה ה-62 בפיקודו של וסילי צ'ויקוב שהגנה על העיר סטלינגרד במהלך המתקפה הגרמנית על העיר (ספטמבר-נובמבר 1942).
סנספולקרו
כלכלת העיר מבוססת בעיקר על עיבור תוצרת חקלאית מכפרי הסביבה.
לימודי מדעי ההתנהגות
תקופת לימודי מדעי ההתנהגות לתואר ראשון נמשכת שלוש שנים, כאשר בכל שנת לימודים אקדמית לומדים הסטודנטים תכנים שונים אשר מאפשרים להם להיות מוכנים לקראת הסמינר שלהם. בשנה הראשונה, לומדים הסטודנטים את כל קורסי המבוא של מדעי ההתנהגות: סוציולוגיה, פסיכולוגיה, אנתרופולוגיה, קרימינולוגיה, התפתחות אישית, משאבי אנוש ועוד. בשנה השנייה ללימודים, נושאי הקורסים עוסקים בהרחבה במדעי ההתנהגות, הסטודנטים יוצאים לשטח ובוחנים את סביבת העבודה ואת המצבים השונים אליהם בני האדם נקלעים בחיי היום יום. השנה השלישית מוקדשת לסמינר, אשר בו ממחישים הסטודנטים את כל שלמדו במהלך תקופה זו. בנוסף, במרבית מוסדות הלימוד, עובדים הסטודנטים על פרויקט מעשי, כאשר הם מבצעים ניתוח אופי של אדם. בישראל מתקיימים לימודים לתואר ראשון בתחום זה באוניברסיטאות ובמכללות אקדמיות במסלולים המוכרים על ידי המועצה להשכלה גבוהה.
מריאנו רחוי
ביוגרפיה
מריאנו רחוי נולד בסנטיאגו דה קומפוסטלה בגליסיה, ולמד משפטים באוניברסיטת סנטיאגו דה קומפוסטלה. בגיל 24 עבר את הבחינות להצטרפות לשירות הציבורי, והפך לרשם מקרקעין.
נתן שרון
ביוגרפיה
אחיו היה הפיזיקאי פרופ' שמואל שטריקמן.
אקווריוס (אלבום הייקן)
Aquarius (מזל בתולה) הוא אלבום האולפן הראשון של להקת המטאל המתקדם Haken. למרות שהלהקה הוציאה שני דמואים קודמים, אף אחד מהשירים המרובים שכבר הוקלטו לא שוחרר מחדש באלבום זה. מחרוזת של 22 דקות של כל האלבום, מלבד השיר "Sun", נכללה באלבום ההופעה שלהם L-1VE.
אוחוסט ואן דל
ביוגרפיה
דל נולד ב-25 בפברואר 1944 בסן ניקולה שבפלנדריה המזרחית. הוא למד בבית ספר בסן ניקולה, ולאחר מכן בבית הספר המלכותי לצוערים בליר. ב-1962 התגייס לחיל האוויר הבלגי והתקבל לבית הספר הצבאי המלכותי בבריסל. ב-25 בדצמבר 1964 הוא הועלה לדרגת לוטננט משנה. במקביל, למד הנדסה, וב-1967 הוצב כקצין הדרכה בבסיס חיל האוויר ברוסטם.
חוזה פריז (1657)
תנאי ההסכם
עוד לפי תנאי ההסכם, גרוולין תימסר לידי צרפת ואילו דנקרק ומרדיק לרשות אנגליה. דנקרק, שנמסרה לידי אנגליה, עמדה בראש מעייניה של אנגליה, שכן בעבר ספינות מלחמה פרטיות שיצאו ממנה פגעו בצי הסוחר שלה. עבור אנגליה, חשיבותה של דנקרק עברה מהשדה הדיפלומטי והפכה לצורך פוליטי דחוף.
שומרי הסף
טענות להטיה חד-צדדית כנגד ישראל
מייקל אורן, שגריר ישראל בארצות הברית, אמר על הסרט בראיון: 'זהו סרט טוב שמציג נרטיב של 45 שנות כיבוש, אבל הוא חסר לחלוטין את הניסיונות של ישראל להציע תוכנית שלום - ברק בקמפ דייוויד ואחר כך אולמרט, מהנסיגה החד־צדדית מעזה ואת ירי הטילים עלינו. מי שצופה בסרט ולא מכיר את הרקע, יכול לצאת בתחושה שישראל אשמה ולא עשתה כלום. [...] אחד מהם (כרמי גילון) אומר שישראל גורמת סבל יום-יומי למיליוני פלסטינים. ואז בא ראש שב"כ אחר לשעבר (אברהם שלום), שמשווה את ישראל לגרמניה הנאצית, לא בדיוק, אבל בערך."
סדרת הטלוויזיה "שומרי הסף"
הסרט וחומרי הגלם שממנו הופק עובדו לסדרת טלוויזיה בת חמישה פרקים, שב-2 ביוני 2013 החל שידורה בערוץ הראשון. לאחר שידור כל פרק שודר דיון בתוכנו, בהשתתפות פוליטיקאים, חוקרים ובכירים בשרותי הביטחון, במגוון דעות.
בדיון הועלה גם ההבדל בין הערכות גורמי המודיעין בנוגע לפתיחת האירועים המכונים "האינתיפאדה השנייה". בעוד שלפי גרסת עמי אילון בסרט, הרשות הפלסטינית נגררה למעשה לעימות מזוין בעקבות המחאה בשטח, עמדת אגף המודיעין של צה"ל (אמ"ן) היא כי ערפאת הכין ויזם עימות זה. הערכת אמ"ן המקדימה הובילה להכנת צה"ל לעימות, ולהצלחה צבאית בשלביו הראשונים. כמו כן, עמדת אמ"ן ניתמכת על ידי הדוברים הפלסטינים עצמם.
בעקבות "משל החדר הריק" בו מתאר עמי אילון כי חדר המנהיג ריק, ולמעשה אין מנהיגות בישראל, הסכימו דני יתום וישראל חסון כי ראשי השב"כ, בדבריהם על המנהיגות הנבחרת, מערערים על מוסכמות היסוד של הדרג המבצע, מפרים אמון ואתיקה מקצועית ודבריהם בעלי סממנים לא-דמוקרטיים. הם ציינו כי המרואיינים לא דברו כך בעת היותם בתפקיד כלפי הדרג הנבחר, ואם חשבו כך היו צריכים להתפטר. כמו כן, הועלתה הבעייתיות בכך שראש שב"כ, דיסקין, התראיין לסרט עוד בהיותו בתפקיד.
קישורים חיצוניים
על סדרת הטלוויזיה
דניקה פטריק
דניקה סו פטריק (באנגלית: Danica Sue Patrick; נולדה ב-25 במרץ 1982 בוויסקונסין) היא נהגת מרוצים אמריקנית המתחרה במרוצי נאסקאר.
קריירה
לאחר עונת 2011 פרשה ממרוצי האינדי ועברה להתמקד במרוצי נאסקאר.
משה דדש
משה דדש (נולד ב-1943) הוא איש עסקים ישראלי המוכר בעיקר מתפקידו ארוך השנים כיושב ראש בית"ר ירושלים.
ביוגרפיה
בתום עונת בית"ר ירדה לליגה השנייה ודדש שב לנהל את העמותה. קשריו ההדוקים עם גולן וגלובוס היו למשענת כלכלית עבור הקבוצה בשנים אלו, וזו עלתה למשחקים עם שמות הסרטים שהפיקו השניים על חולצות המשחק. בשנת 1986 מינה יושב ראש סניף הליכוד בירושלים, ראובן ריבלין, את רוני בר-און ליושב ראש במקומו של דדש והאחרון פנה לעסקי הנדל"ן.
מבצע נמל בית
המבצע
במקביל, פעלו אנשי המוסד בכפר הנופש בהכנות לקראת המבצעים להעלאת יהודי אתיופיה. למשימה הוקצתה האונייה "אח"י בת גלים" שעגנה בלב ים. לוחמי שייטת 13 היו יורדים מהספינה ושטים בסירות גומי אל נקודה בחוף סודאן, מצפון לכפר הנופש ארוס. אנשי המוסד היו מביאים את העולים במשאיות ממחנות הפליטים בסודאן בהם שכנו, אל הנקודה בחוף שנקבעה מראש, ומשם היו העולים שטים בסירות הגומי עם לוחמי השייטת אל האוניה. משהגיעו כל העולים את האונייה "בת גלים", עשתה האונייה את דרכה לישראל, בתחילה לשארם א-שייח' ולאחר פינויו לנמל אילת.
סיום המבצע
כפר הנופש ארוס המשיך לשמש כסיפור כיסוי עבור סוכני המוסד בסודאן. בשנת 1985, לאחר מבצע משה, נחשף סיפור הכיסוי של כפר הנופש. אנשי המוסד חולצו במבצע מורכב לאחר שמטוס הרקולס של חיל האוויר נחת בלב המדבר וחילץ את האנשים, הרכבים והציוד הרגיש.
תכנון רגיש למים
היסטוריה
חוקרים רבים התחילו להצביע על כך שקיים קשר בין הפיתוח לבין המאזן של המערכת ההידרולוגית. פיתוח עירוני גורם לאטימה של שטחים נרחבים ומצריך פתרונות ניקוז למי הנגר שנוצרים באירועי גשם. הגישה הקונבנציונלית מתמקדת בסילוק מהיר של מי הגשם מן השטח הבנוי.
פתרונות תכנון רגיש למים
במובן רחב יותר, תר"מ מתייחס לשיטות של חיסכון במים (כגון התקנת חסכמים) ולשימושים אלטרנטיביים של מים אפורים (כגון שימוש חוזר של מי הדחת כלים ומקלחות בהדחת אסלת השירותים).
אביגיל הררי
ביוגרפיה
הררי נולדה בתל אביב וגדלה ברמת גן. אביה, ד"ר חגי הררי, התקבל בצעירותו לבית צבי אך בחר בקריירה רפואית והתקדם לתפקיד מנהל היחידה הפסיכיאטרית, מרכז לטיפול בנפגעי טראומה ומשבר במרכז לבריאות הנפש שלוותה. אמה דפנה היא רקדנית לשעבר והיום מנהלת אמנותית של קבוצת מחול מודרני. יש לה אח תאום, סטודנט לרפואה, ושתי אחיות קטנות תאומות. אחת מהן, נעמי, עושה את צעדיה הראשונים בתחום. ב-2008 סיימה את לימודיה במגמת תיאטרון בתלמה ילין ושיחקה בקליפ "שני צעדים" כחלק מאלבומה של לירון יואלי.
קריירה
ב-2015 שיחקה בהצגה "עד ראייה" מאת יהושע סובול בתיאטרון הקאמרי. ב-2017 שיחקה במחזה "ציד המכשפות" מאת ארתור מילר בתיאטרון הקאמרי.
קולנוע
2021 - אחד בלב - אלינור (הכלה)
גיל ג'יבלי
קורות חייו
לאחר שירותו הצבאי החל בלימודי ציור בבית הספר לציור קלישר בתל אביב. בשנת 1982 נסע לניו יורק, שם למד ציור במשך מספר שנים בקולג' "אמפייר סטייט". בעת שהותו בניו יורק עבד כעוזר לקריקטוריסט רענן לוריא. בשנת 1983 חזר בתשובה.
בשנת 1989 הוחלט בעיתון הכלכלי "גלובס" לנקוט בקו המקובל בעיתונים כלכליים בעולם שבהם מחליפים איורי הדיוקנים את הצילומים. ג'יבלי נבחר כמאייר הבית של העיתון, ומאז הפכו איוריו לאחד מסמליו של "גלובס". כמו כן, פרסם במשך מספר שנים טור שבועי בנושא מוזיקת ג'אז הקרובה ללבו.
חייו הפרטיים
ג'יבלי נשוי לאסתר הלברטל ואב לחמישה. מתגורר בקריית הרצוג בני ברק.
ארנן יקותיאלי
ארנן יקותיאלי (12 בנובמבר 1955 – 18 באפריל 2001) היה פעיל חברתי, פוליטיקאי מוניציפלי ירושלמי, מנהיג מאבק החילונים בירושלים, מייסד עמותת "עם חופשי" ומכון "קידום" להכנה לבחינה הפסיכומטרית.
דרכו הפוליטית
בין השנים 1979–1982 שימש יקותיאלי כעוזר פרלמנטרי לחבר הכנסת אבא אבן. בהמשך שימש כעוזרו הפרלמנטרי של יוסי שריד. נבחר מטעם מפלגת רצ לראשות הסניף שלה בירושלים וכראש רשימתה למועצת העיר ירושלים. בתקופה זו למד משפטים באוניברסיטה העברית בירושלים והוסמך כעורך דין.
דוד אידר
פעיל ציוני
במקביל לכך, ועל מנת לקדם את פני הרעה, הקימו אידר וז'בוטינסקי "משרד מודיעין" ליד ועד הצירים, בראשותו של ליובה שניאורסון, חבר ניל"י. משרד זה לא האריך ימים, בשל סירובו של ראש ועד הצירים, מנחם אוסישקין, לשתף פעולה עם איש ניל"י.
שגיאה
הנדסה
טעויות הנדסיות, המתרחשות בשלב תכנון המערכת או בעת תפעולה, זוכות פעמים רבות לתחקיר יסודי, שבא לאתר את שורש הטעות ולהציע דרכים לתיקונה או למניעתה. במיוחד נהוג תחקור כזה בתחום התעופה, שבו טעות עלולה לעלות בקורבנות רבים.
רפואה
טעות רפואית היא טעות הנעשית בידי הצוות המטפל במהלך טיפול בחולה. בין הטעויות הרפואיות הנפוצות: טעות באבחנה, טעות במתן תרופה (בין אם בסוג התרופה, במינון התרופה, בעיתוי מתן התרופה, או בדרך החדרת התרופה לגוף), טעות בניתוח (למשל, כריתת איבר שאינו חולה).
מבחן
במבחן הניתן לתלמיד כדי לבחון את ידיעותיו, יש משקל רב לשגיאות בתשובות התלמיד. מבחן שבו קל לבודק לגלות טעויות הוא מבחן רב-ברירתי, שבו על הנבחן לסמן תשובה נכונה מבין תשובות אחדות המוצעות לו. במבחן אמריקאי תשובה שגויה אינה מזכה את הנבחן בנקודות. במבחן סיבירי לתשובה שגויה ניתן משקל שלילי, כך שהציון הסופי במבחן יכול להיות שלילי (בניגוד למבחן רגיל, שבו חוסר ידע גמור מוביל לציון 0).
ראובן כהן
קריירת אימון
בעונת 1975–1976 חזר לאמן את קבוצת הפועל אשדוד בליגה א' דרום וסיים איתה במקום החמישי המוביל לליגה הארצית החדשה שנפתחה.
בסוף עונת 1986–1987 אימן 4 משחקים את בית"ר תל אביב והשאיר אותה בליגה הבכירה. בעונה שלאחר מכן שימש כמנהל מקצועי של מחלקת הנוער באגודה.
בעונות 1989–1991 אימן את קבוצת הכח רמת גן מליגה א' דרום. בעונה הראשונה הפסיד את העלייה במחזורי הסיום. ובסיום העונה השנייה העפיל איתה לליגה הארצית לאחר ניצחונות מול הפועל עכו והפועל בת ים במשחקי המבחן. בעונת 1991–1992 החליף את אריה רדלר במכבי עירוני אשדוד וסיים עם הקבוצה במקום ה-9 בליגה הארצית.
חיים אישיים
ב-20 בדצמבר 2022 הלך לעולמו בגיל 85.
לודוויג דטמן
ביוגרפיה
אביו היה פקיד מכס שהועבר להמבורג בזמן שלודוויג היה עדיין ילד קטן. לאחר לימודים בבית ספר מקומי לאומנות ומלאכה, עבר לאקדמיה הפרוסית לאמנויות, שם למד אצל יוגן ברכט ופרנץ סקרבינה. במקור עבד כמאייר.
בשנת 1915 הוא ארגן את תערוכת הצבא והים, שהורכבה מסצינות מלחמה והרואיות. הוא הוצג באקדמיה בברלין ובאגודת האמנות קניגסברג בשנה שלאחר מכן. הוא תרם דיוקנאות של הגנרלים אריך לודנדורף ופאול פון הינדנבורג. למשך שארית תקופת המלחמה הוא היה אמן מלחמה רשמי.
בשנת 1938 כתב את הספר "החזית המזרחית. אנדרטה למאבק הגרמני". זמן קצר לפני מותו בשנת 1944 התווסף שמו לרשימת האמנים החשובים לתרבות הנאצית.
ריקי (פולין)
יהודי ריקי
יהודים נזכרים בריקי מסוף המאה ה-16, ובמאה ה-19 גדל מספרם באופן משמעותי, חרף הגבלות שהטילו הרוסים על התיישבות יהודים באזור. מסוף המאה ה-19 ועד מלחמת העולם הראשונה היוו היהודים כ-90% מתושבי ריקי.
בין מלחמות העולם נמנו בעיירה כ-2,400 יהודים, למעלה משני שלישים מתושביה, והתקיימה בה פעילות של המפלגות היהודיות השונות.
חוזה פריז (1812)
פרוסיה במלחמה
ב-6 בינואר המלך הודיע לפון בילוב על פיטוריו של יורק והורה לו שלא ליצור עמו כל קשר. ב-8–9 בינואר שלח מירא מכתבים לפון בילוב בדרישה שיצרף את החיל שבפיקודו לצרפתים בהתאם לברית. ב-10 בינואר טען בילוב כי חייליו אינם יכולים להילחם וכי ממשלתו הורתה לו לנוע מערבה. למחרת הצטרף כוח של חיילי מילואים שאורגנו על ידי פון תומן לכוח של בילוב ויחד הם נעו מערבה והצטרפו לחיל של 6,000 חיילים שהוקם על ידי גנרל לודוויג פון בורסטל. ב-12 בינואר הוקף הכוח המאסף של בילוב בידי קוזקים בפיקודו של הגנרל אלכסנדר צ'רנישוב. הרוסים עצרו שלושה קצינים ושחררו את היתר. כשנודע לבילוב על המקרה ב-14 בינואר הקוזקים חנו ברחובות העיר אושה. הוא איים לתקוף, וב-17 בינואר שוחררו הפרוסים.
משפט ימי
משפט ימי (באנגלית: Admiralty Law או Maritime Law) הוא גוף חקיקה ייחודי המגדיר מערכת נורמות לתחום הימאות. המשפט הימי הוא חלק מן המשפט הבינלאומי הפרטי וחל על היחסים שבין גופים פרטיים המפעילים כלי שיט בים לבין מאן דהוא. יש להבחין בין המשפט הימי לבין חוק הים, שהוא חלק מן המשפט הבינלאומי הפומבי הדן בזכות המעבר בים, בזכויות כרייה בים, בתחום המים הטריטוריאליים ובחוק הבינלאומי החל על יחסים בין מדינות.
תחילת המשפט הימי
חוק האדמירליות נחקק לראשונה באנגליה במאה ה-12 על ידי אלינור מאקוויטניה כאשר שמשה עוצרת הכתר לבנה ריצ'רד הראשון. היא חוקקה לראשונה משפט ימי באי הצרפתי אולרו, שהיה חלק מאדמותיה. על חשיבות המשפט הימי למדה לראשונה עת שהתה במזרח התיכון במסע הצלב השני יחד עם בעלה לואי השביעי, מלך צרפת. לצורך יישום חוק האדמירליות קמו באנגליה בתי דין ימיים מיוחדים המטפלים בכל הסכסוכים הנוגעים לענייני ימאות. בבתי דין אלה לא חל המשפט המקובל הנוהג באנגליה, אלא הם פועלים כבתי משפט אזרחיים בהם חל המשפט היוסטיניאני (Corpus Juris Civilis) של יוסטיניאנוס הראשון.
הצלת (ישע) אנשים ורכוש בים
ב"הצלה טהורה" לא קיים חוזה בין בעל הרכוש לבין המציל ועל היחסים שבין השניים חל המשפט הימי. על פי המשפט הימי על המציל הצלה טהורה להביא את תביעתו על ההצלה בפני בית משפט ימי אשר יקבע את שכרו של המציל על פי ערך פעולותיו (למשל הקושי והזמן שהיה כרוך בפעולת ההצלה) וכן ערכו של הרכוש שהוצל.
אדולף סילבר
הישגים בולטים
סילבר ניצח בתחרות ארקשון בשנת 1902 (אליפות צרפת הראשונה לשחמטאים חובבים). הוא חי בפריז שם התמודד בתחרויות רבות בקפה דה לה רז'אנס. סילבר הגיע למקום החמישי בתחרות 1896, חלק מקום 4–5 בתחרות 1902 (ניצח: דוד ינובסקי), הגיע למקום השלישי בתחרות 1905 (ניצח: ז'אן טאובנהאוס), הגיע למקום השני בשנת 1908, הגיע למקום החמישי בשנת 1909, הגיע למקום הרביעי בשנת 1910, למקום השלישי בשנת 1912, חלק מקום שני בשנת 1914, והגיע למקום השני, בשנת 1917 (ניצח: ארנולד אורבך).
רולטת הרשת
מהותו של הטקס הייתה מעין "מבחן אומץ" במסגרתו שוכב החייל בגבו על הרצפה ואוחז, מלמטה, ברשת ביטחון שנועדה לבלום מטוסים נוחתים, שבעת שחרורה היא מתרוממת במהירות גבוהה ביותר. מבנה הרשת אמור לבלום את החייל.
בעקבות המקרה עלתה לסדר היום הציבורי הדרישה להוציא אל מחוץ לצה"ל את חקירת תאונות האימונים בעיקר הודות לפעולתה של שולמית מלט, אמו של החייל ההרוג, וביתר שאת לאחר התאבדותה ב-6 בפברואר 1994. מחאתה של שולמית מלט כללה דרישה להעמיד לדין את מפקד הבסיס ומפקד הטייסת, החרמה של טקס הזיכרון לחללי חיל האוויר, מחאה במהלך משפטם של טרנר ונעים, ובכלל זה השלכת ביצה לעבר התובע במשפט, לאחר שטען שנעים הועמד לדין כבעל הדרגה הבכירה ביותר שידע על משחק רולטת הרשת.
Wii Sports
השפעה
לאחר שחרור המשחק, החלו שחקנים להיפצע במהלך המשחק, כשפגעו בשחקנים אחרים או בחפצים בטעות עם השלט, שלעיתים עף מידיהם. בתגובה אמרו בנינטנדו כי "היו שחקנים שהתרגשו מעט במהלך המשחקים, במיוחד ב-Wii Sports, ובמספר מקרים השלט עף מידיהם"; בחברה הציעו בהמשך רצועות חזקות וארוכות יותר.
דטרמיננטה
הגדרה
הדטרמיננטה של מטריצה בגודל n\times n מוגדרת על-פי הנוסחה, כאשר A =(a_{ij}).
הפירוש הגאומטרי של הדטרמיננטה
ניתן להיווכח בכך שהדטרמיננטה מקיימת את כל התכונות הנדרשות מפונקציית נפח - שכן פעולות אלמנטריות משנות את הדטרמיננטה באופן זהה לשינוי שהן גורמות לנפח המקבילון. הפעולה האלמנטרית של כפל שורה בסקלר \lambda שקולה להארכת אחת מצלעות המקבילון פי אותו פקטור; הפעולה מגדילה את שטח הפאה המכילה את הצלע באותו פקטור, ובאופן רקורסיבי פועלת כמתיחה בפקטור \lambda על פנים המקבילון, באנלוגיה להליך חישוב הדטרמיננטה לפי מינורים. הוספת כפולה של שורה לשורה אחרת ניתנת לייצוג על ידי כפל במטריצה אלמנטרית השקולה להעתקת גזירה, ולכן פועלת כטרנספורמציה אשר משנה את זוויות המקבילון אך אינה משפיעה על נפחו (ככל גזירה).
הוכחה
ובכך הוכח כי פונקציית נפח היא יחידה.
כריס קלייבורן
קריירת מכללות
באפריל 2016, עבר קלייבורן לאוניברסיטת נבדה בלאס וגאס. באותה עונה שותף קלייבורן ב-32 משחקים, מהם פתח ב-22 והעמיד ממוצעים של 7.3 נקודות ו-5.3. קלייבורן הוביל את הקבוצה בריבאונדים עם 170 בסך הכל. שיאי הקריירה שלו כללו 18 נקודות מול אוניברסיטת המדינה של קליפורניה בפרזנו, 13 ריבאונדים מול אוניברסיטת בויס סטייט ו-4 חטיפות מול אוניברסיטת המדינה של קולורדו. במהלך עונתו השלישית במכללות, שותף קלייבורן ב-33 משחקים, בהם העמיד ממוצעים של 7.3 נקודות, 3.2 ריבאונדים ו-1.5 אסיסטים. קלייבורן העמיד שיאי קריירה של 20 נקודות מול אוניברסיטת צפון איווה ו-6 אסיסטים מול אוניברסיטת סן חוזה. במהלך שנתו האחרונה במכללה, הוא שותף ב-31 משחקים בהם העמיד 14.1 נקודות, 5.3 ריבאונדים ו-1.2 אסיסטים בממוצע. הוא נבחר לחמישייה השלישית של הליגה ולחמישיית ההגנה הראשונה.
קריירה מקצוענית
בשנת 2019, לאחר שלא נבחר בדראפט ה-NBA, הצטרף קלייבורן למילווקי באקס במסגרת ליגת הקיץ של ה-NBA. ב-16 בספטמבר 2019, חתם קלייבורן באסטוריה בידגושץ' מהליגה הפולנית. הוא שותף בקבוצה ב-21 משחקים, והעמיד בממוצע 15.3 נקודות, 4.6 ריבאונדים, 1.5 אסיסטים ו- 1.5 חטיפות למשחק.
נורמן פולמר
נורמן פולמר (נולד ב-14 במאי 1938) הוא סופר צבאי החוקר את פעילות הצי הסובייטי וצי ארצות הברית. הוא אנליסט ויועץ המתמחה בנושאי חיל הים, התעופה והמודיעין. ניהל מחקרים וניתוח של נושאים ימיים וטכנולוגיים, והיה מחבר ועורך ראשי של מספר אסטרטגיות ודו"חות של חיל הים.
ועדות ממשלתיות
בשנים 1997–1999 היה פולמר חבר במועצה המייעצת של בוגרי המחלקה למדעי המדינה באוניברסיטת ג'ורג' וושינגטון.
בשנת 2005 עמד בראש צוות הוועדה המייעצת למחקר של הצי - NRAC, שהוקם כדי לקבוע את דרישות המדע והטכנולוגיה לתמיכה בצי ארצות הברית ובחיל הנחתים של ארצות הברית בשנים 2015-2020.
ספרים
פולמר ערך את הפרסום השנתי בין השנים 1967 ל-1977. הוא עזב את Jane's ועבר לערוך את Ships and Aircraft of the U.S. Fleet (תשע מהדורות) ומדריך לצי הסובייטי (ארבע מהדורות), שניהם פרסומים של מכון צי ארצות הברית.
הוקרה ופרסים
על עבודתו זכה פולמר זכה להערכה בחוגי הצי: המודיעין הימי של צי ארצות הברית, 1 באפריל 1973.
אם למסורת ואם למקרא
אֵם למסורת ואֵם למקרא הן שתי צורות לימוד המופיעות בגמרא ללימוד המילים מתוך פסוקי התנ"ך.
טאראסק
בשנת 2008 הכיר ארגון אונסק"ו בתהלוכות שבהן נישאים פסלי ענק (כולל טאראסק) בערים בצרפת ובלגיה כמורשת תרבותית בלתי מוחשית.
פבלו אוטין
ביוגרפיה
פבלו אוטין נולד בבואנוס איירס, ארגנטינה. בצעירותו עלתה משפחתו לישראל, ובין הגילים ארבע עד שבע (1981 – 1983) חי בה (בהתחלה התגוררו ברעננה ולאחר מכן בחיפה), ואז שבו לארגנטינה. למד בבתי ספר פרטיים יהודים. למד פסנתר, בתקופת נעוריו הייתה לו להקה בשם "מנו סנטה" (Mano Santa, "היד הקדושה"), איתה הופיע כזמר וקלידן.
אוטין משמש כמרצה בבית הספר לקולנוע שבמדרשה לאומנות בבית ברל ובחוג לקולנוע וטלוויזיה באוניברסיטת תל אביב; העביר הרצאות בברוך קולג' של הסיטי קולג' של ניו יורק, באוניברסיטת שיקגו ובאוניברסיטת הנשים סוקמיונג שבסיאול (SOOKMYUNG) וקורס כמרצה אורח בחוג לתקשורת של אוניברסיטת מיאמי, ארצות הברית. כמו כן הוא מעביר הרצאות בתחום קולנוע במסגרות פרטיות שונות כגון קורסי העשרה למורים וימי עיון לעובדים בחברות עסקיות, ומופיע ברדיו ובטלוויזיה. בשנת 2008 היה מנהל תוכן ואחד ממייסדי סינמטק חולון במתחם המדיטק. כמו כן היה ממקימי ומפעילי מועדון הסרטים האוניברסיטאי האלטרנטיבי "החמורוטק".
סטומאה
ארץ הסטו או סטומאה (אסטונית: Setumaa, שפת וורו: Setomaa) היא חבל ארץ היסטורי שבו מתגוררים בני מיעוט הסטו. חבל ארץ זה משתרע בדרום-מזרח אסטוניה במחוזות וורו ופילבה וצפון-מערב רוסיה בנפת פצ'ורסקי של מחוז פסקוב.
אזורי ארץ הסטו בתחומי רוסיה
ישנם שני אזורים גאוגרפיים עיקריים שנמצאים בנפת פצ'ורסקי של מחוז פסקוב, בהם מתגוררים בני הסטו:
גביע אפריקה לאומות 2019
בטורניר זה השתתפו לראשונה שלוש נבחרות נבחרת מאוריטניה שהודחה בשלב הבתים, נבחרת בורונדי שהודחה בשלב הבתים ונבחרת מדגסקר שהודחה ברבע הגמר. האלופה היוצאת קמרון והמארחת מצרים הודחו בשמינית הגמר.
מחול באתיופיה
ריקוד עם אותנטי
בכפרי אתיופיה, "ריקוד העם ממקור ראשוני" מתבצע בדרך כלל תחת כיפת השמיים, כשהכפריים צופים בו מסביב ומשתלבים בתוכו. לעומת זאת, "ריקוד עם ממקור שניוני", מתקיים בדרך כלל בתיאטרון או בבית מלון לפני תיירים. באתיופיה קיימת מסגרת מקצועית לתיאטרון, מוזיקה ומחול הקיימים בתיאטרון הלאומי באדיס אבבה. במסגרתה פועלת להקת פולקלור של מחול ולה צמודה תזמורת עם כלים מסורתיים ושני זמרים. במלונות הגדולים ובהם משתכנים תיירים, קיימות תוכניות בידור של מחול ומוזיקה של פולקלור המוגשות לתיירים. הטלוויזיה האתיופית מרבה לצלם תוכניות אלו, וקיימת תעשייה פורחת של קלטות וידאו המשמשות מקור לחיקוי. ריקודים אלו ניתן לסווג כ"ריקוד עם ממקור שניוני". לעיתים קרובות המבנה המסורתי של הריקוד מתבטל כדי להתמקד במרכיבים וירטואוזיים יותר של הריקוד שירשימו את הקהל, וגם להגביל את אורכו כדי שישתלב כחלק מתוכנית תרבותית-בידורית.
גביע אפריקה לאומות 2019
הטורניר נועד להתקיים בקמרון, אך בסוף נובמבר 2018 הוחלט לחפש עבורו מארחת חלופית בשל החששות כי קמרון לא תוכל להספיק ולהשלים את האצטדיונים והתשתיות הדרושות לאירוח הטורניר לצד בעיות ביטחוניות. ב-8 ינואר 2019 הוכרז כי הטורניר ייערך במצרים.
מחול באתיופיה
הריקוד התגרי
כשמתחיל הריקוד הנשים מניחות צעיף לבן (נטלה) על ראשן, כשרק פניהן גלויות וידיהן מוסתרות מתחת לנטלה. הגברים עוטפים את הנטלה סביב המותניים ומניחים על הכתף את שארית הבד. הידיים רפויות. הם מסתדרים במעגל גדול בזוגות זה בצד זה ומתחילים להתקדם בשורה עורפית במעגל המתבסס על הצעד התגרי.
חוסה חואקין טרחוס פרננדס
חוסה חואקין טרחוס פרננדס (בספרדית: José Joaquín Trejos Fernández; 18 באפריל 1916 – 10 בפברואר 2010) היה נשיא קוסטה ריקה בשנים 1966–1970.
התקופה הכחולה של פיקאסו
הציורים בתקופה הכחולה מאופיינים בשימוש בקווי מתאר בסיסיים ומודגשים. בחלקם נעשה שימוש בסגנון כתמי במשיחות מכחול קצרות ונחפזות בנוסף לתיחום הצורות בקווי המתאר. השימוש בכחול מרמז על האפשרות שהתמונות צוירו בשעות הלילה, שכן אם היו מצוירות בשעות היום היה הדבר מצריך שימוש גם בסקאלת הצבעים החמים יותר. ייתכן גם שהשימוש בכחול נבע מתוך צורך אקספרסיבי של האמן. על פי תנוחות ובגדי המופיעים בתמונה, הכחול עשוי לרמז גם על תחושת קור או ניכור.
אשר זאב ורנר
קורות חיים
הרב אשר זאב ורנר נפטר בטבריה ביום ז' בטבת תשי"ח ונטמן בטבריה בהלוויה בהשתתפות אלפים.
לאחר פטירתו נתמנה בנו, הרב שמחה בונם וורנר לראש הישיבה. חתנו של הרב ורנר, הרב אברהם דב אוירבך, התמנה במקומו לאב בית דין של טבריה והוא שימש בפועל גם כרב הקהילה האשכנזית בעיר.
לאחר פטירתו הוקם בית כנסת על שמו בשכונת 'בית וגן' בטבריה בשם 'שער אשר' וכן רחוב במרכז שכונת קריית שמואל בעיר. בבית הכנסת המרכזי בשכונה, 'אור תורה', קיים לוח זיכרון מעל מקום תפילתו.
ברוך דגו
ביוגרפיה
בשנת 2000 הובא למכבי תל אביב תמורת סכום שיא, על ידי המאמן ניר לוין. בעונתו הראשונה בקבוצה כבש צמד בדרבי מול הפועל תל אביב בחצי גמר גביע המדינה, ותרם לזכייתה של קבוצתו בגביע פעמיים ברציפות. בעונתו השלישית במכבי תל אביב תרם רבות להשגת תואר האליפות כשכבש 14 שערים ובישל עוד 12 בכל המסגרות, אך נפצע פציעה קשה שהשביתה אותו במחזורי הסיום של אותה עונה ותחילתה של העונה שאחריה. למרות ההיעדרות מהמשחקים המכריעים אשר העניקו לקבוצתו את האליפות, הוכתר דגו לכדורגלן העונה בישראל.
במאי, דגו נבחר על ידי חברי עמותת מכבי עירוני אשדוד לוועד המנהל של המועדון.
Whose Bed Have Your Boots Been Under?
וידאו קליפ
נכון ל-31 באוגוסט 2019, מונה הצפיות של הקליפ עומד על כ-19 מיליון צפיות.
בית כנסת החסידה הלבנה
היסטוריה
אולם התפילה הראשי מוקף משלושה צדדים בעזרת נשים. מן המבנה המקורי שרדה מסגרת העץ של ארון קודש ופרט עיצובי של לוחות הברית, עליהן עשרת הדיברות.
הנהלת הקואליציה
תפקידי הנהלת הקואליציה
תפקיד הנהלת הקואליציה הוא לדון ולהחליט בענייניה השוטפים של הקואליציה. הנהלת הקואליציה קובעת את עמדות הקואליציה בכנסת, בוועדות הכנסת ובמוסדותיה, קובעת את אופן הצבעתם של כל חברי סיעות הקואליציה במליאת הכנסת והוועדות, ומטילה עליהם משמעת קואליציונית, כל זאת בהתאם לעמדת הממשלה ועל דעת ראש הממשלה.
חצי האי טאבארין
מקור השם
חצי האי נקרא על שם מבצע טאבארין (Operation Tabarin), שם הקוד הימי של סקר שטחי חסות איי פוקלנד (FIDS) בין השנים 1943–1945 (במהלך מלחמת העולם השנייה).
חי וצומח
כלבי הים מסוג ודל לעיתים עולים על החוף וכלבי ים נמרים צדים במפרץ בסמוך לחופי חצי האי.
אמת מים
אַמַּת מַיִם (או אַקְוֶודוּקְט) היא תעלה מלאכותית שתפקידה להעביר מים ממקום אחד למשנהו. לעומת הפירוש המרחיב, לפיו המונח משמש לציון כל סוג של מערכת הולכת מים (לרבות צנורות ותעלות), קיים פירוש היסטורי מצומצם המייחד את השימוש בביטוי זה לתעלה המוגבהת (לפחות בחלקה) מעל פני השטח, באמצעות עמודים או מערכת קשתות. אמות המים הנודעות ביותר הן אלו שנבנו בידי הרומאים שלעיתים הגיעו לאורך של עשרות קילומטרים.
אמות מים בתקופות שונות
שרידי אמות מים רומיות נמצאים במקומות שונים בעולם, כגון באיטליה, בישראל (בקיסריה ובאזור עכו), בספרד ובצרפת. אמות מים נבנו במקומות רבים בארץ על מנת להוביל מים לצורכי חקלאות ושתייה. בין מפעלי המים הידועים ניתן למנות את אמות המים באזור קיסריה אשר נוצרו בתקופת הורדוס וכן אלו שבאזור יריחו.
מריו אצ'נדי חימנס
מריו חוסה אצ'נדי חימנס (בספרדית: Mario José Echandi Jiménez) היה נשיא קוסטה ריקה בשנים 1958–1962.
חימנס היה דיפלומט מקצועי. טרם בחירתו שירת כשגריר קוסטה ריקה בארצות הברית, כנציג המדינה באומות המאוחדות, וכנציג בארגון מדינות אמריקה.
הוא שימש כשר החוץ של קוסטה ריקה בשנים 1950–1952, והיה חבר באספה המחוקקת בשנים 1953–1958.
E. wedel
היסטוריה
בשנת 2010 רכש את החברה התאגיד הקוריאני Lotte, ובכך ביצע התאגיד השקעה לראשונה באירופה. בשנת 2012 נתנה החברה חסות למשחקי אליפות אירופה בכדורגל שהתקיימו בפולין ובאוקראינה.
דרך נוף יער בית קשת
בית היערן ומצפור בית היערן
בית היערן או "בית הקרן הקיימת", הוא מחסן לכלי עבודה ושתילים מצופה אבן שנבנה בשנת 1946, לקראת ראשית הנטיעות במורדות המזרחיים של הרי נצרת. על הקמתו הורה יוסף ויץ שהיה מנהל מחלקת הקרקעות והייעור בקק"ל. הבית נבנה כחלק מתוכנית הסיוע שהגה ויץ לעזור לגרעין ההתיישבותי "מצפה הגליל" שגרו בחוות סג'רה ללא עבודה. הם שלחו נציג למוסדות הלאומיים, וויץ שמע את הנציג מתווכח עם מזכירתו, הזמין אותו להיכנס וקבע סיור לגליל במטרה לחפש שטחים מתאימים לנטיעה. הוא החליט שיש לנטוע את השטח שבין כביש נצרת טבריה להר תבור. בית היערן נבנה לשימוש הפועלים והנטיעות. באזור בית היערן נמצא חניון גדול שהוא החניון המרכזי של יער בית קשת.
פה דה דה
Adagio
ה-adagio (בתרגום חופשי: איטי) או adage, הוא החלק החינני והמורכב בגראן פה דה דה, שבו הבלרינה תציג ריקוד אלגנטי, איטי ומתמשך כאשר הרקדן תומך בה. הרקדן, מצדו, שואף להציג יציבות וכח ללא מאמץ נראה לעין, תוך מתן תמיכה לבלרינה. הרקדן עשוי לתמוך בבלרינה במגוון דרכים נפוצות: להחזיק אותה, להרים, לייצב תוך כדי סיבובים, או להציע זרוע או יד שישמשו "בר" בתנועות שתציג הבלרינה הדורשות יציבות ושללא עזרה תהיינה מאוד קשות או בלתי אפשריות (פנשה, צלילת דג, פירואט). בשל התמיכה בבלרינה, לעיתים נקרא ה-adagio בשם supported adagio.
מיקולאש יוזף
מיקולאש יוזף (בצ'כית: Mikoláš Josef; נולד ב-4 באוקטובר 1995) הוא זמר ויוצר צ'כי. ייצג את צ'כיה באירוויזיון 2018 עם השיר "Lie to Me".
מקבילון
מיון המקבילונים למשפחות
חבורת הסימטריות של כל מקבילון מוכרחה להעביר אלכסונים ראשיים לאלכסונים ראשיים. משום כך, חבורת הסימטריות היא תמיד תת חבורה של החבורה הסימטרית \ S_4, והסימטריות מטילות אילוצים שונים על צלעות המקבילון וזוויותיו. תת-החבורות מופיעות בתרשים משמאל, אלא שכמה מהן אינן יכולות להיות חבורות סימטריה של מקבילונים, מסיבות שונות.
סימטריות מסדר 2
לפי מיון תת-החבורות של \ S_4, נותרו ארבע חבורות אפשריות: חילוף בודד של שני אלכסונים (החבורה המסומנת ב- \ C_2 בימין התרשים); מכפלה של שני חילופים (החבורה המסומנת ב- \ C_2 בשמאל התרשים); חבורה הכוללת שני חילופים ומכפלתם (וביחד ארבעה איברים,, כלומר חבורת הארבעה של קליין); והחבורה הטריוויאלית.
סאלח א-שהרי
קריירת מועדונים
לאחר מכן הושאל לביירה-מאר מליגת העל הפורטוגלית. ב-2 בספטמבר 2012 ערך א-שהרי את הופעת הבכורה שלו במועדון, בתיקו 1-1 נגד מוריירנסה במסגרת המחזור השלישי בליגה לעונת. במשחק זה הבקיע את שער הבכורה שלו במועדון, והפך לשחקן הסעודי הראשון שמבקיע שער באירופה. בסך הכל ערך שבע הופעות ליגה במדי המועדון, בהן הבקיע שני שערים.
חיים חביב
ביוגרפיה
נולד בסלוניקי בשנת ה'תרמ"ב (1882) לבוליסה והרב רפאל חביב, ששימש כדיין בעיר, נצר למשפחת רבנים מפורסמת בסלוניקי המתייחסת עד לרבי יעקב בן חביב ובנו רבי לוי בן חביב (מהרלב"ח). למד בבית הספר "תלמוד תורה", שבו שילבו לימודי קודש עם לימודי חול ושפות, ולאחר מכן בישיבת בית יוסף אצל הרב חננאל הכהן בן ארדוט והרב שלמה ציון.
עם סיום לימודיו, נשא את חנה בתו של גבריאל אלמושנינו, אחד מעשירי הקהילה הגדולים, אשר הקים עבורו ישיבה סמוך לדירתו, שבה למדו פרחי רבנות רבים, ורכש עבורו ספרייה עשירה. בספרייתו אסף ספרים עתיקים וכתבי יד נדירים, והיא כללה אלפי כותרים. לפרנסתו, עסק בהנהלת חשבונות ובניהול הקדשו של הרב חיים (חיימוג'ו) קובו, שכלל ישיבה ובית מדרש לרבנים בשם "אור החיים". בשנת 1925 נבחר למלא באופן זמני (עד שימצא רב אקדמאי) את מקומו של רבה הראשי של העיר, במקום הרב עמנואל ברודו שנפטר באותה השנה, חרף אי-רצונו לשאת בתפקיד. בנוסף לתפקידי הרבנות הרגילים, הוא גם בחן את תלמידי החכמים שנשלחו לשמש כרבנים, שוחטים ומוהלים בקהילות הבלקן השונות, את משגיחי כשרות היין והחלב ואת החזנים בבתי הכנסת. הוא ביקר בבתי הספר היהודיים ובחן את התלמידים במקצועות הקודש ובעברית. תמך בקרן קיימת לישראל ובפעילות הציונית בקרב יהודי יוון. הוא עמד בקשרים עם רבני ארץ ישראל, ובפרט עם הרבנים יעקב מאיר ובן-ציון מאיר חי עוזיאל שכיהנו כרבנים בסלוניקי, ולאחר "פרשת הכותל" בשנת ה'תרפ"ט, שלח מכתב רשמי לממשלת בריטניה ולחבר הלאומים על כך. תפקידו הרשמי כרבה של סלוניקי נגמר בשנת 1929, ולאחר מכן התמנה הרב ד"ר צבי קורץ מגליציה לתפקיד, כאשר הרב חביב משמש ממלא מקומו באופן רשמי, אך בפועל המשיך לקחת חלק פעיל בהנהגתה הרוחנית של יהדות סלוניקי, שרבים מהם העדיפוהו, בהיותו רב מסורתי ומבני סלוניקי, על פני רב אשכנזי משכיל, והוא נחשב בעיני רוב היהודים כרבה. אחיו הרב יעקב שימש כדיין בעיר.
קח אותי
רקע
השיר נכתב על ידי תום פטרובר בעקבות סיפורים שאורית שחף סיפרה לו על ילדותה, כשגרו יחדיו בדירה שכורה בתל אביב. השיר התפרסם באלבום הבכורה של להקתם של השניים – היהודים – "מציאות נפרדת" (1995). לימים סיפרה שחף שהפתיח מתאר את ילדותה בבית הספר, שבו היא נחשבה בעיני חבריה ללימודים ילדה מוזרה ושתקנית. אף שרבים רואים בו שיר אהבה נכזבת, המשפט "אם אתה הולך אז קח אותי, אתה שומע זאת אני..." נכתב על אביה של אורית, שעזב את הבית כשהייתה בת 11.
גרסות כיסוי
בשנת 2021 ביצעה זהבה בן את השיר במסגרת השתתפותה בתוכנית "האח הגדול". עוד באותה שנה זכה השיר לגרסת כיסוי מפי חדווה עמרני.
חנוך ברקון
חנוך ברקון (נולד ב-8 במרץ 1938) הוא כדורסלן עבר ישראלי ששיחק במכבי תל אביב, במכבי קריית מוצקין ובנבחרת ישראל בסוף שנות ה-50 ותחילת שנות ה-60.
איבאן ארד
איבאן ארד (בהונגרית: Erőd Iván; בודפשט, 2 בינואר 1936 – וינה, 24 ביוני 2019) היה מלחין ופסנתרן יהודי-הונגרי-אוסטרי. בשנים 1951–1956 למד בבודפשט באקדמיה למוזיקה ע"ש פרנץ ליסט אצל פאל קדושה. במהלך המרד ההונגרי היגר לאוסטריה בשנת 1956, שם המשיך את לימודיו באוניברסיטה למוזיקה ואמנויות הבמה של וינה. הוא הצליח כפסנתרן וכמלחין אופרות, מוזיקה קאמרית ועוד, עם אלמנטים של סריאליזם, עם מוזיקה עממית הונגרית וג'אז. תחילה היה פרופסור לתורת המוזיקה ולהלחנה באוניברסיטה למוזיקה בגראץ (1967–1989), ואחר כך פרופסור להלחנה באקדמיה למוזיקה בווינה משנת 1989. בשנת 2010 הוענק לו פרס פרנץ ארקל.
הוא נכדו של זמר האופרה הבריטון ברנאט ניי. איוואן ארד הוא ניצול שואה.
יצירותיו
אופרת הילדים שלו פצפונת ואנטון, המבוססת על הרומן פופולרי מאת אריך קסטנר משנת 1931, הועלה לראשונה בשנת 2010 באוהל האופרה לילדים באופרה הממלכתית של וינה. האופרה קלן הציגה את הבכורה הראשונה בגרמניה בפברואר 2021, בהתאם לפרוטוקולים של מגפת הקורונה שנדרשו באותה עת. הביצוע של האופרה של קלן הוקלט בווידאו והועבר.
רוזמונד פייק
קריירה
בשנת 2010 שיחקה פייק בדרמה "הסיפור על פי ברני" בתור מרים גרושתו השלישית של ברני פנופסקי (פול ג'יאמטי). באותה שנה השתתפה בסרט איזה מין שוויון העוסק במאבק נשים משנת 1968 שעבדו במפעל פורד אנגליה על שכר שווה עבור עבודה שווה. כמו כן שיחקה בדרמה הקומית "דקלים בוערים", של הבמאי כריסטופר ב. לאנדון.
בשנת 2021 שיחקה פייק בתפקיד הראשי בסרט הקומדיה והפשע "אכפת לי", תפקיד עליו זכתה בפרס גלובוס הזהב לשחקנית הטובה ביותר - סרט קומדיה או מוזיקלי, בטקס שהתקיים ב-28 בפברואר 2021.
מלון אקסלסיור
היסטוריה
בשנת 1919 נרכש המלון על ידי איש העסקים קורט אלשנר ( Curt Elschner), אשר שיפץ את המלון והפך אותו לאחד המלונות הגדולים והמפוארים באירופה. בתום שיפוץ המלון שיזם אלזכנר, שטחי המלון הגיעו ל-7,500 מ"ר. במלון הותקנו מערכות מים חמים וחימום באמצעות גז, והותקנו מטבחים חדשים ומערכות חשמל במבנה. בין השנים 1925–1926 הורחב המלון בתכנונם של האדריכלים היינדריך ומיכל (Heidenreich und Michel). בין השנים 1927–1928 הורחב המלון בשנית בתכנון האדריכל יוהאן אמיל שאודט אשר בנה במרתפי המלון ספא בשטח של 1,800 מ"ר. המלון עוטר בשיש ובעיטורים על ידי האמן הברלינאי קארל לאנגהאמר.
בשנת 1929 נבנתה מנהרה המקשרת את המלון לתחנת הרכבת שמעברו השני של הרחוב. עלות הקמת מנהרה זו, שאורכה היה 80 מטרים, רוחבה 3 מטרים וגובהה 3 מטרים הגיע ל-1.2 מיליון מארקים.
מחבט (נשק)
היסטוריה ושימושים
המחבט נמצא שימושי למדי גם בלוחמה בשטח בנוי לצורך סיוע באש כבדה, שיתוק ירי אויב וטיהור גגות מצלפים. תותח הוולקן הכבד ומהיר הירי מספיק חזק בשביל לנקב בניינים וזווית העילרוד הגבוהה שלו מאפשרת כוונון לגגות הבניינים וריסוסם. חובטים ומחבטים השתתפו בלוחמת הקרקע בתפקידים אלו במבצע שלום הגליל (1982) ובמבצע חומת מגן (2002).
בשנת 2006 יצא משימוש רשמי במערך הנ"מ הישראלי בהמשך למגמת סגירת הנ"מ הטקטי או הנ"מ המתנייע, לאחריו פורקו סוללות וגדודים של נ"מ מתנייע. חיילי מערך הנ"מ הטקטי הוסבו להפעלת סוללות כיפת ברזל שנהפכו למבצעיות ב-2011.
מונפאלקונה
היסטוריה
בתקופות הפרהיסטוריות האזור של מונפאלקונה היה מאוכלס בכמה כפרים מבוצרים שנקראו קאסטליירי (Castellieri). לאחר תקופות השלטון של האוסטרוגותים, הביזנטים, הלומברדים והפרנקים, הייתה מונפאלקונה בשליטתה של הפטריארכיה של אקוויליה עד שנת 967. הוונציאנים כבשו אותה ב-1420 לאחר מצור של שלושה ימים ושלטו בה עד 1511, כאשר היא נפלה לידי הצרפתים. כאשר היא נכבשה מחדש על ידי הוונציאנים היא הוחרבה על ידי כוחותיו של מקסימיליאן הראשון, קיסר האימפריה הרומית הקדושה ב-1513. ב-1521 שבה מונפאלקונה לידי ונציה ונשארה תחת שלטונה עד 1797. עד לנפילתו של נפוליאון הייתה העיירה בשליטתה של צרפת ולאחר מכן הייתה לחלק מהאימפריה האוסטרית.
וראקרוס
היסטוריה
ההתקפות האירופאיות הרבות על הנמל דרדרו את מצבו, ובתחילת המאה ה-20 הוא נחשב לאחד הנמלים המסוכנים בחוף של יבשת אמריקה. נשיא מקסיקו באותה עת, פורפיריו דיאס, יצר קשר עם חברות זרות במטרה שישפרו את תשתיות הנמל ויהפכו אותו למודרני.
תחבורה
את העיר משרת נמל התעופה הבינלאומי חנרל אריברטו חרה, המציע טיסות לערים מרכזיות במקסיקו ולעיר יוסטון בארצות הברית.
יאיר שפירא (רופא)
קריירה מקצועית
שפירא היה פרופסור מהמניין בבית הספר לרפואה באוניברסיטת ת"א ובאוניברסיטת בן-גוריון. כמו כן, שימש דיקאן בית הספר למדעי הבריאות וראש המחלקה למינהל הבריאות במכללה האקדמית יהודה ושומרון.
עבדאללה פאשא
המצור על עכו (1832-1831)
המצור על עכו החל ב-8 בדצמבר 1831, ומול הצבא המצרי ניצבו כ-3,500 חיילים שהגנו על העיר. החל מצור ממושך, והפעם, בניגוד למצור של נפוליון, היה הכיתור שלם, שכן אוניות הצי המצרי כיתרו את העיר מכיוון הים ומנעו אספקה מכיוון זה, וכמו כן הפגיזו את העיר גם מכיוון מערב. גם הפעם היה האמיר בשיר נתון בדילמה. מצד אחד, עבדאללה פאשא היה הממונה הישיר עליו, ומצד שני בביקוריו במצרים הוא התחייב להיות בן ברית של מוחמד עלי בכיבוש ארץ ישראל וסוריה. כדרכו ניסה בשיר להתחמק מהעימות, אבל בסופו של דבר, לאחר שקיבל איומים גלויים מאבראהים פאשא שאם לא יעמוד בדיבורו יהרוס הצבא המצרי את כפריו, הצטרף לצבא המצרי במצור על עכו.
מסלול (פיזיקה)
בפיזיקה, מסלול (באנגלית: Trajectory) הוא שם כללי לנתיב שעצם מסוים עובר בו בנועו במרחב. מקרה פרטי של מסלול הוא מסלול כבידתי, בו גוף אחד מושפע מכבידה של גוף אחר ונע מסביבו, כמו למשל המסלול של כוכב לכת סביב שמש. מקרה אחר הוא מסלול בצורת פרבולה, בו נע קליע תותח, מסלול כזה נקרא מסלול בליסטי.
מסלולי כוכבי הלכת
בעבר, התנועה של כוכבי הלכת, אשר נראתה בעין בלתי מזוינת, הוסברה בעזרת האפיציקל, כתנועה מעגלית. הסבר זה חזה את מסלול כוכבי הלכת בצורה מדויקת יחסית. רק בתחילת המאה ה-17 יוהאנס קפלר הצליח להראות כי תנועת כוכבי הלכת היא בעצם אליפטית סביב השמש ולא מעגלית, והיה זה אייזק ניוטון שהצליח להסביר מדוע נעים כוכבי הלכת בצורה זו. ניוטון פרסם חלק מהתוצאות אליהן הגיע בחיבורו "De Motu Corporum" שפורסם ב-1684 והיה היסוד לספרו "עקרונות מתמטיים של פילוסופיית הטבע" בו ניסח את חוק המשיכה האוניברסלי שקבע כי ישנה משיכה בין כל שני גופים בעלי מסה, וכי הם ימשכו ביחס ישר למסתם, וביחס הפוך לריבוע המרחק שביניהם. במאה ה-20 הראה אלברט איינשטיין במסגרת תורת היחסות הכללית שהמסה של השמש מעוותת את המרחב, ומסלולי כוכבי הלכת הם מסילה גאודזית.
סקס והעיר הגדולה (סרט)
סקס והעיר הגדולה הוא סרט קולנוע שיצא לאקרנים ב-30 במאי 2008 בארצות הברית. הסרט מהווה המשך לסדרת הטלוויזיה הפופולרית "סקס והעיר הגדולה" ששודרה בין השנים 1998–2004 ברשת HBO.
האירועים בסרט מתרחשים כארבע שנים לאחר סיום הסדרה. שרה ג'סיקה פרקר, סינת'יה ניקסון, קים קטרל וקריסטין דייוויס ממשיכות לגלם בסרט את הדמויות הראשיות שגילמו בסדרה.
שון ג'יימס
שון ג'יימס (באנגלית: Shawn James; נולד ב-10 בספטמבר 1983 בגיאנה) הוא כדורסלן עבר אמריקאי-גיאני ששיחק בעמדת הסנטר ומתנשא לגובה של 2.08 מטרים.
ביוגרפיה
באותה שנה חתם ג'יימס במועדון הכדורסל הישראלי בני השרון לשנתיים. בעונתו הראשונה בקבוצה זכה בתואר מלך החסימות של הליגה עם 2.2 חסימות בממוצע למשחק. בעונת רשם ג'יימס הישג של 11 חסימות ו-10 ריבאונדים במשחק ליגה מול מכבי חיפה.
ג'יימס נבחר לשחקן ה-MVP של היורוליג בשלב הראשון 2012/13. בחודש מאי נבחר למקום שני בשחקני ההגנה הטובים של היורוליג ולחמישיית העונה ביורוליג לעונת 2012/13 כאשר הוא הוליך את היורוליג עם 1.93 חסימות, סיים במקום השני עם 6.48 ריבאונדים, ורביעי במדד עם 16.6 בממוצע למשחק. ג'יימס גם שבר את שיא החסימות ששחקן העמיד בעונה אחת ביורוליג. בקיץ 2013 חתם ג'יימס לעוד ארבע שנים במכבי ונבחר לתפקיד קפטן הקבוצה, אך נפצע בגב וסיים את העונה באמצעה, מה שגרם לשחרורו מהקבוצה בקיץ 2014.
גן הקבר
תיאור האתר
קבר הגן נמצא כיום בבעלות אגודת קבר הגן, The Committee of the Garden Tomb (Jerusalem) Association, שמרכזה בלונדון. יש בו פינות חמד ירוקות ונשמרת בו תחושה של גן פתוח, כפי שהיה, בעיני הפרוטסטנטים בתקופתו של ישו. לאחר הכניסה לגן פונים שמאלה בשביל לעבר "חצר" חצובה בסלע ובה ניתן לראות את פתח מערת הקבורה המיוחסת לישו שנתגלתה, כאמור ב-1867 ונחקרה על ידי קונרד שיק. מערת הקבורה בת שני חדרים ובפתחה אבן גולל. היא נמצאת בתוך גן קדום, שבו נמצאו בורות אגירה למי השקיה. חלק מהפרוטסטנטים מסכימים עם המחקר המודרני ותיארוך הקבר לתקופת בית ראשון. עם זאת, לטענתם, עדיין קיימת חשיבות באתר קבר הגן בשל שימור האווירה האותנטית הקדומה של ימי ישו.
האתר בתקופה הצלבנית
בתקופה הצלבנית עמד במרבית השטח של קבר הגן מבנה חצר מרובע בשם האסינריה (Asinaria). מבנה זה שימש כאורוות חמורים של מסדר ההוספיטלרים. אורווה גדולה זו, דומה במבנה לאורווה הצלבנית שנחשפה בעתלית. בחזית הקבר, היה קמרון ארוך ששימש כאורוות. התעלה החצובה בחזית הקבר, אשר מוצגת לעיתים כתעלה של אבן הגולל שסגרה על הקבר של ישו, הנה למעשה שוקת מהתקופה הצלבנית שחולקה על ידי מחיצות אבן לאבוסים. בתמונות מראשית המאה העשרים מחיצות אלו נראות בבירור.
מזרח רנל
מזרח רנל (אנגלית East Rennell) הוא החלק הדרום-מזרחי של האי רנל, האי הדרומי ביותר באיי שלמה, המשתרע על פני 857 קמ"ר. האי שאורכו 86 ק"מ ורוחבו 15 ק"מ הוא האטול הגדול בעולם השוכן מעל פני הים. בשנת 1998 הוכרז מזרח רנל ששטחו 370 קמ"ר, כשליש משטחו הכולל של האי, כאתר מורשת עולמית. בנוסף לשטח זה כוללת הכרזה רצועה ברוחב של שלושה מיל ימי סביב למזרח רנל.
מגדל לוינשטיין
מאפיינים
במקור תוכנן כמגדל הגבוה בישראל בעל עירוב שימושים: לובי, 30 קומות משרדים ומעליהן 10 קומות מגורים, 40 קומות בסך הכל. ברם, לאחר תחקיר אשר חשף כי באותה העת לא קיים היה ביקוש לדירות יוקרה במיקום זה, נזנחו קומות המגורים ונותר רק מגדל המשרדים. בעת השלמתו היה מגדל לוינשטיין המגדל הרביעי בגובהו בתל אביב. הבניין קרוי על-שם היזם שהקימו "משולם לוינשטיין הנדסה וקבלנות בע"מ". שלב א' של המגדל עם 19 קומות משרדים הושלם בשנת 1998, ושלב ב', בו נוספו 14 קומות משרדים, בשנת 2000.
להק הציוד
להק הציוד הוא יחידה ראשית בחיל האוויר הישראלי, המהווה את הגוף הטכנולוגי של המערך הטכני של חיל האוויר.
שנות ה-1940
ראש אגף הציוד הראשון היה אליעזר בודנקין שקודם לכן שימש כקצין בינוי של חיל האוויר.
לתפקיד המהנדס הראשי של החיל מונה ד"ר אריק שצקי.
שנות ה-1950
באוגוסט 1951 מתמנה הלל אלדאג לתפקיד ראש אגף ציוד וביוני 1952 מחליפו יהושע גילוץ.
המחלקה עסקה גם בתכנון יכולות הצנחה, ותכנון התקנת מצלמות במטוסים השונים לצורך ביצוע טיסות צילום.
שנות ה-1960
בשנות השישים כללה מחלקת ציוד שבעה ענפים: מצ"ד 1 – לוגיסטיקה, ארגון והנדסת שיטות, מצ"ד 2 – אחזקת מטוסים, מנועים וציוד בדיקה, מצ"ד 3 – תיאום תחזוקה וציוד קרקע, מצ"ד 4 – פיתוח הנדסי, מצ"ד 5 – חימוש אווירי, מצ"ד 6 – אפסנאות כללית, מצ"ד 7 – אלקטרוניקה וקצין בינוי חילי.
לאחר מלחמת ששת הימים ב 1967, הוקמו ענפים נוספים במצ"ד: מצ"ד 10 – ציוד בקרה ושליטה וציוד מכ"ם, מצ"ד 11 – ציוד ביטחון והצלה, מצ"ד 12 – ציוד נ"מ, יצמ"ח 231 – הרחבת ענף הייצור ליחידה לשם הרחבת הייצור המקומי.
שנות ה-1970
במלחמת יום הכיפורים הופעלה לראשונה יחידת השליטה המרכזית לתחזוקה (יש"מ 666 או ישמ"ת 666). להק הציוד הנהיג תפיסה של מערך חירום לתיקון מטוסים בלחימה, שמומש על ידי הקמת דרג אחזקה מתקדם בתוך בסיסי הטיסה.
היינץ פלוהה
היינץ פלוהה (בגרמנית: Heinz Flohe; 28 בינואר 1948 - 15 ביוני 2013) היה כדורגלן גרמני ששיחק בעמדת הקשר בעיקר בפ.צ. קלן ובנבחרת גרמניה המערבית.
בר רפאלי
קריירת הדוגמנות
משנת 2000, במקביל ללימודיה בתיכון, החלה רפאלי להתבלט כדוגמנית אופנה. היא הופיעה בקטלוגים של חברות אופנה כמו "קסטרו" ו"פלפל", וכן ככוכבת בפרסומות שונות, דוגמת מילקי של חברת "שטראוס", "פוקס" ו"קוקה-קולה". בשנת 2002 הפכה לדוגמנית הבית של חברת האופנה "רנואר", קשר שהסתיים כעבור עונת צילומים אחת בתביעה משפטית מצד רפאלי. במקביל החלה באותן שנים לפתח קריירה בינלאומית כדוגמנית צילום. היא הופיעה בין היתר על שערי מגזיני אופנה ומגזינים בולטים אחרים מחוץ לישראל, ובהם "Elle" הצרפתי, "קוסמופוליטן" הגרמני ו"מקסים" האמריקאי.
עסקים והשקעות
ב-2015 נכנסה כשותפה זוטרה ברשת האופנה "אורבניקה" בישראל, אשר תהיה חלק מקבוצת "קרולינה למקה" בה רפאלי שותפה גם-כן.
חייה האישיים
ב-24 בספטמבר 2015 נישאה לאיש העסקים עדי עזרא. רפאלי אם לשתי בנות ובן.